ມີທະຫານ 6 ຄົນເສັຽຊີວິດ ໃນການບຸກໂຈມຕີ ກອງບັນຊາການ ໃຫຍ່ ຂອງກອງທັບປາກິສຖານ
ຂ່າວສຳຄັນອື່ນໆ: ເຕີກກີ-ອາຣ໌ເມເນັຽ ຈະລົງນາມ ໃນຂໍ້ຕົກລົງ ສ້າງຕັ້ງຄວາມສັມພັນການທູດ; ອັຟການິສຖານ ແລະອີຣ່ານ ແມ່ນຫົວຂໍ້ສຳຄັນ ຂອງການໂອ້ລົມ ໃນຢ
ເຈົ້າໜ້າທີ່ ກອງທັບປາກິສຖານ ກ່າວວ່າ ຕົນກຳລັງພະຍາຍາມ ຈັບມືປືນ 2 ຄົນຊຶ່ງມີສ່ວນ ໃນການໂຈມຕີ ກອງບັນຊາການໃຫຍ່ ກອງທັບປາກິສຖານ ໃນວັນເສົາມື້ນີ້ທີ່ນະຄອນ ຣາວັນປິນດີ ໃກ້ໆນະຄອນຫລວງ ອິສລາມາບັດ ເຈົ້າໜ້າທີ່ເວົ້າວ່າພວກໂຈມຕີອື່ນໆອີກ 4 ຄົນ ແລະທະຫານ ບໍ່ຕ່ຳກວ່າ 6 ຄົນ ໄດ້ເສັຽຊີວິດໃນ ການບຸກໂຈມຕີ ທີ່ວ່ານີ້ ນອກນັ້ນ ຍັງມີທະຫານ 5 ຄົນ ໄດ້ຮັບບາດເຈັບ ຕຳປາກິສຖານເວົ້າວ່າ ພວກມືປືນ ທີ່ໃສ່ເຄື່ອງລາຍ ທະຫານໂດດຈ້ອງໄດ້ຂັບຣົດເຂົ້າໄປ ໃນກອງບັນຊາການໃຫຍ່ ພວກເຂົາເຈົ້າ ໄດ້ເລີ້ມຍິງປືນຫລັງຈາກຖືກຢຸດ ໂດຍພວກທະຫານ ຖນົນສາຍຕ່າງໆທີ່ເນັ່ງໄປ ຫາກອງບັນຊາການໃຫຍ່ຂອງກອງທັບ ປາກິສ ຖານໄດ້ຖືກປິດ ໃນທັນທີ ເຮືອບິນເຮຣີຄອບເຕີ້ ຕິດປືນກົນໄດ້ບິນເວີ່ນ ຢູ່ໃນບໍຣິເວນດັ່ງກ່າວ ເວລານີ້ ຍັງບໍ່ທັນມີກຸ່ມໃດອ້າງເອົາຄວາມຮັບຜິດຊອບ ໃນການໂຈມຕີທີ່ວ່ານີ້ ໃນມື້ວານນີ້ ພວກຜູ້ນຳຂອງປາກິສຖານ ກ່າວວ່າ ເຂົາເຈົ້າຈະເລີ້ມ ທຳການບຸກໂຈມຕີຄັ້ງໃໝ່ຕໍ່ພວກຫົວຮຸນແຮງ ໃນເຂດພາກຕາເວັນຕົກສຽງເໜືອ ຂອງປະເທດ ເຕີກກີ ແລະອາຣ໌ເມ ເນັຽ ມີແຜນການ ທີ່ຈະລົງນາມໃນຂໍ້ຕົກລົງ ທີ່ມີຄວາມສຳຄັນ ປະວັດສາດ ໃນວັນເສົາມື້ນີ້ ເພື່ອສ້າງຕັ້ງຄວາມສັມພັນແບບປົກກະຕິ ແຕ່ ພວກຫົວຊາດນິຍົມ ຂອງປະເທດທັງສອງ ສັນຍາວ່າຈະທັບມ້າງ ການຈັດຕັ້ງປະຕິບັດ ເປັນທີ່ຄາດກັນວ່າ ຣັຖມຸນຕຣີການຕ່າງປະ ເທດອາຣ໌ເມເນັຽ ແລະຣັຖມຸນຕຣີ ການຕ່າງປະເທດເຕີກກີ ຈະລົງນາມ ໃນຂໍ້ຕົກລົງດັ່ງກ່າວທີ່ນະຄອນ ZURICH ປະເທດ SWITZERLAND ໃນວັນເສົາມື້ນີ້ ໂດຍມີຈຸດປະສົງແນໃສ່ເພື່ອສ້າງຕັ້ງ ຄວາມສັມພັນ ທາງດ້ານການທູດ ແລະເປີດຊາຍແດນ ຕິດຕໍ່ກັນ ຣັຖມຸນຕຣີ ການຕ່າງປະເທດ ສະຫະຣັດ ທ່ານນາງ HILLARY CLINTONຈະໄປຮ່ວມພິທີລົງນາມ ພ້ອມໆກັບ ຣັຖມຸນຕຣີ ການຕ່າງປະເທດຣັດເຊັຽ ທ່ານ SERGEILAVROV ພວກປະທ້ວງ ຕໍ່ຕ້ານຂໍ້ຕົກລົງ ປະມານ 10 ພັນຄົນ ໄດ້ພາກັນເດີນຂະບວນທີ່ນະຄອນຫລວງ YEREVAN ຂອງອາຣ໌ເມເນັຽ ໃນມື້ວານນີ້ ແລະພວກນັກວິເຄາະເວົ້າວ່າການຄັດຄ້ານ ພາຍໃນປະເທດ ຢ່າງແຂງຂັນ ຢູ່ໃນປະເທດທັງສອງ ຈຶ່ງມີທ່າທາງວ່າຈະເຮັດໃຫ້ ການໃຫ້ສັຕຍາບັນ ຕໍ່ຂໍ້ຕົກລົງທີ່ວ່ານີ້ ໂດຍສະພາແຫ່ງຊາດຂອງທັງສອງຝ່າຍ ມີການຊັກຊ້າ ຣັຖມຸນຕຣີການຕ່າງປະ ເທດສະຫະຣັດ ທ່ານນາງ HILLARY CLIN TON ອອກເດີນທາງໃນແລງວັນສຸກວານນີ້ ເພື່ອຢ້ຽມຢາມຢູໂຣບ ແລະຣັດເຊັຽ ເປັນເວລາ 5 ມື້ ໃນລະຫວ່າງ ການຢ້ຽມຢາມດັ່ງກ່າວ ຈະມີການເຈຣະຈາຫາຣື ໃນຣະດັບສູງ ກ່ຽວກັບສົງຄາມໃນອັຟການິສຖານ ຄວາມໄຝ່ຝັນ ຢາກມີອາວຸດນິວເຄລັຽ ຂອງອີຣ່ານແລະຂໍ້ຕົກລົງສະບັບໃໝ່ ເພື່ອຄວບຄຸມ ອາວຸດນິວເຄລັຽ ຢູ່ໃນສະຫະຣັດ ແລະຣັດເຊັຽ ທ່ານນາງ CLINTON ຈະຢຸດແວ່ ບ່ອນທຳອິດ ໃນວັນເສົາມື້ນີ້ ທີ່ເມືອງ ZURICHປະເທດ SWITZERLAND ເພື່ອເປັນສັກຂີພະບານ ຕໍ່ການລົງນາມ ໃນຂໍ້ຕົກລົງທີ່ມີຄວາມສຳຄັນ ປະວັດສາດ ກ່ຽວກັບການສ້າງຕັ້ງ ຄວາມສັມພັນແບບ ປົກກະຕິລະຫວ່າງເຕີກກີ ແລະອາຣ໌ເມເນັຽ ນອກນັ້ນແລ້ວ ທ່ານນາງ ຍັງມີໝາຍກຳນົດທີ່ຈະເດີນທາງ ໄປຢ້ຽມຢາມ ປະເທດອັງກິດ ເພື່ອປຶກສາຫາຣື ກ່ຽວກັບເຣື່ອງອັຟການິສຖານ ແລະຢຸດແວ່ທີ່ ນະຄອນ BELFAST ແລະນະຄອນ DUBLIN ເພື່ອຊຸກຍູ້ໃຫ້ມີການ ດຳເນີນຄວາມພະຍາຍາມ ເພີ້ມຂຶ້ນ ໃນການສ້າງ ຄວາມປອງດອງຊາດຢູ່ໃນໄອຣ໌ແລນເໜືອ ພວກຜູ້ນຳຂອງ ຈີນ ຍີ່ປຸ່ນແລະເກົາຫລີໃຕ້ ໄດ້ອອກຖແລງການ ຮ່ວມ ຮຽກຮ້ອງໃຫ້ເປີດ ການເຈຣະຈາຄືນໃໝ່ ທີ່ແນໃສ່ເພື່ອຍຸຕິ ໂຄງການສ້າງອາວຸດນິວເຄຼັຽ ຂອງເກົາຫລີເໜືອ ໃນຕອນທ້າຍຂອງກອງປະ ຊຸມສຸດຍອດ ທີ່ນະຄອນຫລວງປັກກິ່ງ ປະເທດທັງ 3 ໄດ້ໃຫ້ຄຳໝັ້ນສັນຍາທີ່ຈະດຳເນີນງານ ຮ່ວມກັນກັບ ທຸກພັກຝ່າຍກ່ຽວຂ້ອງ ເພື່ອເຮັດໃຫ້ ແຫລມເກົາຫລີກາຍເປັນເຂດປອດ ອາວຸດນິວເຄລັຽ ແລະປົກປັກຮັກສາ ສັນຕິພາບ ແລະສະເຖັຽຣະພາບຢູ່ໃນເຂດ ພາກຕາເວັນອອກສຽງເໜືອ ຂອງເອເຊັຽ ນາຍົກຣັຖມຸນຕຣີຈີນ ທ່ານ WENJIABAO ກ່າວຕໍ່ກອງປະຊຸມ ຖແລງຂ່າວ ລຸນຫລັງການພົບປະກັນວ່າ ໃນລະຫວ່າງການເດີນທາງ ໄປຢ້ຽມຢາມ ເກົາຫຼີເໜືອ ເປັນເວລາ 3 ມື້ ໃນອາທິດນີ້ນັ້ນຄວາມປະທັບໃຈ ທີ່ສຸດຂອງທ່ານ ກໍຄືພຽງຢາງ ຕ້ອງການຢາກ ມີຄວາມສັມພັນ ອັນໃກ້ຊິດກັບສະຫະຣັດ ຍີ່ປຸ່ນ ແລະເກົາຫຼີໃຕ້ ເກົາຫລີເໜືອ ກ່າວວ່າ ຕົນຈະກັບຄືນເຂົ້າຮ່ວມການເຈຣະຈາ 6 ຝ່າຍ ທີ່ໄດ້ຕົກຢູ່ໃນ ສະພາບບໍ່ໄປບໍ່ມາເປັນເວລາດົນນານແລ້ວນັ້ນ ເວລາໃດຫາກ ມີຄວາມກ້າວໜ້າ ກ່ຽວກັບການຮ້ອງຂໍເພື່ອເປີດການ ເຈຣະຈາໂດຍກົງ ກັບສະຫະຣັດ ປະທານາ ທິບໍດີສະຫະຣັດ ທ່ານBARACK OBAMA ກ່າວວ່າ ທ່ານຕື່ນເຕັ້ນ ແລະຮູ້ສຶກເປັນກຽດທີ່ສຸດ ທີ່ໄດ້ຊະນະລາງວັນໂນແບລ ຂແນງສັນຕິພາບ ແລະທ່ານຈະຮັບເອົາ ລາງວັນດັ່ງກ່າວ ໃນຖານະ ທີ່ເປັນຄຳແນະນຳ ເພື່ອໃຫ້ທຸກໆປະເທດປະເຊີນ ກັບ ບັນຫາທ້າທາຍຕ່າງໆ ຮ່ວມກັນ ໃນສັຕວັດທີ21 ປະທານາທິບໍດີ ສະຫະຣັດ ທີ່ຫາກໍໄດ້ເຂົ້າຮັບຕຳແໜ່ງ ບໍ່ທັນຮອດນຶ່ງປີກ່າວວ່າ ທ່ານບໍ່ໄດ້ມອງເບິ່ງວ່າ ລາງວັນດັ່ງກ່າວ ເປັນການຮັບຮູ້ຜົນງານໃນຄວາມສຳເຣັດຂອງທ່ານ ແຕ່ຫາກເປັນ ການຢືນຢັນ ຕໍ່ການນຳພາ ຂອງສະຫະຣັດ ໃນນາມປະຊາຊົນ ທີ່ມີຄວາມມຸ່ງມາດ ປາຖນາດີ ໃນທົ່ວໂລກ ທ່ານເວົ້າວ່າ ທ່ານຮູ້ສຶກວ່າທ່ານບໍ່ສົມຄວນ ທີ່ຈະຖືກຈັດເຂົ້າໃນ ກຸ່ມຂອງບຸກຄົນທີ່ມີອຳນາດ ທີ່ໄດ້ຮັບກຽດໂດຍໄດ້ຮັບ ລາງວັນດັ່ງກ່າວ ການໃຫ້ທັສນະ ຂອງທ່ານ OBAMAມີຂຶ້ນບໍ່ເທົ່າໃດຊົ່ວໂມງ ຫລັງຈາກໄດ້ມີ ການປະກາດ ແບບບໍ່ຄາດຄິດທີ່ນະຄອນອອສໂລ ປະທານຄະນະກັມມະການ ລາງວັນໂນແບລ ທ່ານ THORBJOERN JAGLANDໄດ້ກ່າວຊົມເຊີຍ ທ່ານ OBAMA ໃນອັນທີ່ທາງ ຄະນະກັມມະການ ເອີ້ນວ່າ ການດຳເນີນຄວາມພະຍາຍາມພິເສດ ໃນການເສີມຂຍາຍ ການປະຕິບັດງານ ທາງດ້ານທູດນາໆຊາດແລະການຮ່ວມມື ລະຫວ່າງປະຊົນ ກັບປະຊາຊົນ ກຸ່ມປົກປ້ອງສິດທິມະນຸດນາໆຊາດກຸ່ມ ນຶ່ງ ໄດ້ສະແດງຄວາມວິຕົກກັງວົນ ຢ້ານວ່າ ອາດຈະມີ ການຕັດສິນໂທດ ປະຫານຊີວິດ ເພີ້ມຕື່ມຕໍ່ພວກປະທ້ວງ ການເລືອກຕັ້ງ ຢູ່ໃນອີຣ່ານ ອົງການ ນິຣະໂທດກັມສາກົນ ຫລືAMNESTY INTERNATIONAL ໄດ້ສະແດງໃຫ້ເຫັນ ກ່ຽວກັບ ຄວາມຢ້ານກົວດັ່ງກ່າວໃນມື້ວານນີ້ ຫລັງຈາກມີລາຍງານວ່າ ນັກເຄື່ອນໄຫວຝ່າຍຄ້ານ ແລະນັກຕໍ່ຕ້ານຣັຖບານນິຍົມກະສັດ ທີ່ຖືກພົບເຫັນວ່າ ມີຄວາມຜິດ ນາຍ MOHAMMAD REZA ZAMANIໄດ້ຖືກຕັດສິນໂທດ ປະຫານຊີວິດ ເວັບໄຊທ໌ຂອງພັກຝ່າຍຄ້ານອີຣ່ານ ຫລາຍໆເວັບໄຊທ໌ແລະຖແລງຂ່າວ ຂອງສະພາແຫ່ງຊາດອີຣ່ານ ແຈ້ງໃຫ້ຊາບ ໃນມື້ວານນີ້ວ່າ ສານປະຕິວັດຂອງອີຣ່ານ ໄດ້ສັ່ງໃຫ້ແຂວນຄໍ ນາຍ ZAMANI ນາຍ ZAMANI ແມ່ນຜູ້ປະທ້ວງຄົນທຳອິດ ທີ່ມີລາຍງານວ່າ ໄດ້ຖືກຕັດສິນໂທດ ປະຫານຊີວິດ ຈາກຈຳນວນ 100 ກວ່າຄົນທີ່ຖືກດຳເນີນຄະດີ ກ່ຽວກັບຄວາມວຸ້ນວາຍ ໃນການເລືອກຕັ້ງ ນັບແຕ່ເດືອນສິງຫາເປັນຕົ້ນມາ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ